དེ་ཡང་བཀའ་ཤག་གི་གསལ་བཤད་དོན་གནད་བཅུ་ནི།༡།སྐུ་ཞབས་སྤེན་པ་ཚེ་རིང་ལགས་བྱང་ཨ་རིའི་སྐུ་ཚབ་དོན་གཅོད་དུ་བསྐོ་གཞག་བྱུང་སྐབས།ད་ཆ་འོས་བསྡུའི་བརྒྱུད་རིམ་སྐབས་ཀྱི་གནས་ཚུལ་འདས་ཟིན་པ་རེད།སྲིད་སྐྱོང་བློ་བཟང་སེང་གེ་མཆོག་ལ་མ་འགྲིག་པ་གང་ཡང་ཞུ་རྒྱུ་མེད་ལ་ང་ལ་ཡིད་ཆེས་གནང་བར་བརྟེན།རང་ངོས་ནས་ཀྱང་ལས་དོན་འགན་ཁུར་བཀའ་ཤག་གི་ཐུགས་རེ་ལྟར་བསྒྲུབ་རྒྱུར་འབད་བརྩོན་ཧུར་ཐག་ཞུ་རྒྱུའི་ཁས་ལེན་ཞུ་གི་ཡོད་ཅེས་གསུངས་ཡོད།འོན་ཀྱང་སྟབས་མ་ལེགས་པ་ཞིག་ལ་སྤེན་པ་ཚེ་རིང་ལགས་རང་ཉིད་འོས་འདེམས་བྱས་པའི་མི་མང་གི་སྐུ་ཚབ་གཅིག་གི་གནས་བབ་ནས་བོད་མིའི་སྒྲིག་འཛུགས་ཀྱི་སྐུ་ཚབ་དོན་གཅོད་འདོད་བློ་ཁེངས་པ་ཞིག་ཏུ་འགྱུར་ཐུབ་མེད་པ་མ་ཟད།བཀའ་ཤག་ནས་མུ་མཐུད་ཡིད་ཆེས་བློས་འགེལ་མི་ཐུབ་པའི་གནས་སྟངས་ཤིག་ཏུ་གྱུར་ཡོད་པ་དང༌།བཀའ་ཤག་གི་ཐུགས་རེ་ལྟར་ལས་དོན་སྒྲུབ་མ་ཐུབ་པ།འཛིན་སྐྱོང་བྱ་སྤུ་གནོན་གྱི་གོ་རིམ་ལ་ལྟོས་མེད་གནང་བ་བཅས་རྒྱུ་མཚན་དེ་གསུམ་ལ་བརྟེན་ནས་་དོན་གཅོད་འཕོ་འགྱུར་གཏོང་རྒྱུར་ཐག་གཅོད་མ་གནང་ཐབས་མེད་གྱུར་ཡོད།